Prirodno i kulturno-historijsko područje Kotora

**Prirodno i kulturno-historijsko područje Kotora** je mjesto svjetske baštine koje se nalazi u Crnoj Gori i koje je upisano na listu 1979. godine. Obuhvata stari grad Kotor (italijanski: Cattaro), kotorske fortifikacije i okolno područje unutrašnjeg dijela Bokokotorskog zaliva.

## Opis 
### Stari grad Kotor 
Stari grad Kotora nalazi se unutar gradskih zidina i predstavlja dobro očuvan i restauriran srednjovjekovni gradski pejzaž s istaknutim građevinama, uključujući Katedralu svetog Tripuna (izgrađenu 1166. godine).
mini|Katedrala Svetog Tripuna
Kotor je pretrpio velika oštećenja tokom zemljotresa 15. aprila 1979. godine, što je dovelo do toga da bude uvršten i na Listu ugrožene svjetske baštine iste godine kada je i upisan. Nakon značajne obnove unutar grada, Kotor je 2003. godine skinut s te liste.

### Kotorske utvrde 
Utvrđenja čine sistem odbrambenih vojnih građevina izgrađenih radi zaštite srednjovjekovnog grada Kotora. Ona obuhvataju gradske zidine s kapijama i bastionima, bedeme koji se penju uz brdo Svetog Ivana, tvrđavu Svetog Ivana (San Giovanni) i prateće objekte. Iako neki dijelovi potiču još iz rimskog i bizantijskog perioda, većina utvrđenja je podignuta tokom mletačke vladavine, dok su kasnije određene izmjene izvršili Austrijanci. Utvrđenja predstavljaju najznačajniji element ovog lokaliteta svjetske baštine.

### Područje Kotora 
Područje koje je obuhvaćeno lokalitetom svjetske baštine obuhvata unutrašnji zaliv Kotora (iza tjesnaca Verige) sa okolnim planinama i gradovima, posebno Risnom i Perastom, pored samog Kotora. Takođe, ostrva Sveti Đorđe i Gospa od Škrpjela čine dio ovog lokaliteta.

## Očuvanje 
1979 godine, kada je lokalitet upisan na Listu svjetske baštine, takođe je stavljen na Listu ugroženih zbog oštećenja izazvanih zemljotresom. Zbog zajedničkih međunarodnih napora, velika većina tih oštećenja, posebno u vezi sa gradom Kotorom, sanirana je. 2003. godine, lokalitet je skinut s liste ugroženih.

Lokalitet svjetske baštine suočava se s izazovima na nekoliko frontova. Prirodne opasnosti poput erozije i zemljotresa uvijek će predstavljati prijetnju. Međutim, akutniji problem predstavlja uticaj ljudskih aktivnosti. Tako je primijećeno da neki urbani razvoj nije u skladu s ciljevima očuvanja. Jedan od problema predstavlja prijedlog izgradnje mosta preko tjesnaca Verige: predloženi most Verige između rta Sveta Nedjelja i rta Opatovo omogućio bi promet Jadranske magistrale, koja trenutno koristi trajektni sistem za prelazak zaliva. Kada je lokalitet upisan 1979. godine, to je učinjeno na temelju njegovih kulturnih vrijednosti; Izvještaj UNESCO misije iz 2008. godine sugerira da se razmotri i njegova izuzetna vrijednost kao "kulturnog krajolika", što bi moglo dovesti do ponovnog prijavljivanja.

## Galerija 

Datoteka:Natural_and_Culturo-Historical_Region_of_Kotor-108057.jpg|alt=view of gallery| Galerija
Datoteka:Natural_and_Culturo-Historical_Region_of_Kotor-108062.jpg|alt=view of city walls| Gradske zidine
Datoteka:Natural_and_Culturo-Historical_Region_of_Kotor-108064.jpg|alt=view of bastion| Bastion

## Reference 
Kategorija:Svjetska baština u Crnoj Gori
Kategorija:Kotor
Kategorija:Koordinate na Wikipodacima